Θεολόγος Αναστάσογλου

Ο Θεολόγος Αναστάσογλους (ή Αναστασόπουλος) (Σμύρνη ? - ? ) , ήταν Έλληνας γυμναστής, ολυμπιονίκης το 1906.

Ο Αναστάσογλου έμενε στην Σμύρνη και ήταν αθλητής του τοπικού ΑπόλλωναΑθλητική Ηχώ, 20 Οκτωβρίου 1958. Στη Μεσολυμπιάδα του 1906 ήταν δεύτερος στο γυμναστικό πένταθλο με 80 βαθμούς Αθλητική Ηχώ, 6 Ιουνίου 1984. Το αγώνισμα έγινε στο Παναθηναϊκό στάδιο. Είχε διακριθεί στα Απολλώνια τους τοπικούς αγώνες που διοργάνωνε ο Απόλλων στην Σμύρνη, επίσης είχε συμμετάσχει και στο πανελλήνιο πρωτάθλημα του 1904. 

Στο πανελλήνιο πρωτάθλημα στίβου το 1904 ήταν πρώτος στο μονόζυγο με δεύτερο τον Δεσποτόπουλο , κι επίσης δεύτερος στους κρίκους πίσω από τον Δεσποτόπουλο. Στούς κρίκους σύμφωνα με τον τύπο της εποχής μαζί με τον συμπαίκτη του Δεσποτόπουλο στον Απόλλωνα "κατέπληξαν το πλήθος διά της εξόχου εκτελέσεως των γυμνασμάτων τους"ΣΚΡΙΠ, 9 Μαΐου 1904. 

Εν συνεχεία εγκαταστάθηκε στις ΗΠΑ. Τον Μάρτιο του 1907 ευρισκόμενος εις ΗΠΑ: "ήρε τριπλήν νίκην αλλεπαλλήλως επί των γυμναστικών οργάνων κρίκων, διζύγου και αναρριχήσεως δια σχοινίου εις τους άρτι τελεσθέντας εν Νέα Υόρκη, Εθνικούς Φιλαθλητικούς Αγώνας, διοργανούμενους κατ' έτος υπό του εκεί Αμερικανικού Συνδέσμου των Γυμναστικών Σωματείων και εις ους λαμβάνουσι μέρος άπαντες οι κορυφαίοι Αμερικανοί πρωταθληταί".Αμάλθεια, 12 Απριλίου 1907 (αναδημοσίευση από φύλλο της 3ης Μαρτίου του Κήρυκος Ν. Υόρκης), ψηφ. σελ. 36.. 

Το Δεκέμβριο του ίδιου έτους αναφέρεται πως είχε σοβαρό ατύχημα σε γυμναστήριο της Ν. Υόρκης κατά τη διάρκεια της προετοιμασίας του για τη συμμετοχή του στους αγώνες του Λονδίνου. Συγκεκριμένα υπέστη κάταγμα του αριστερού ποδιού σε μια προσπάθεια στους κρίκους. Οι ομογενείς και οι συναθλητές του τον περιέθαλψαν αλλά "ο ιατρός εδήλωσεν, ότι ουδέποτε πλέον θα δυνηθεί να λάβη μέρος σε αγώνισμα ο κ. Θεολόγος Αναστάσογλου" εφ. Αμάλθεια Σμύρνης, 27/12/1907, ψηφ. σελ. 393. 

Σύμφωνα με δημοσίευμα του 1910 "Τον νεαρόν και ευσταλή συμπολίτην εγνώρισεν και ηράσθη περιπαθώς εκατομμυριούχος Αμερικανίς, η δεσποινίς Εδέ Δουάλσον Γιουνγ και οι γάμοι αυτών ετελέσθησαν πρό τινων ημερών εν Νέα Υόρκη"εφ. Αμάλθεια Σμύρνης, 14/5/1910, ψηφ. σελ. 367.
 Διακρίσεις 
Πανελλήνιο πρωτάθλημα
Κρίκοι
αργυρό: 1904
Μονόζυγο
χρυσό: 1904

Ολυμπιακοί αγώνες
Γυμναστικό πένταθλο
αργυρό: 1906

 Παραπομπές 

Κατηγορία:Κάτοχοι μεταλλίων στους Μεσοολυμπιακούς Αγώνες 1906
Κατηγορία:Έλληνες αθλητές της ενόργανης γυμναστικής
Κατηγορία:Αθλητές στίβου Απόλλωνα Σμύρνης